Hamningberg kapell

Hamningberg kapell er en langkirke i tre fra 1949 i Båtsfjord kommune. Kirken har 140 sitteplasser. Hamningberg kapell var det første kirkebygget som ble gjenreist i Finnmark etter nedbrenningen av store deler av fylket under krigen. Det lå tidligere et bedehus i bygden. Dette ble okkupert under krigen og brant ned i 1943, urelatert til den senere nedbrenningen av fylket. Penger til å reise kapellet kom i hovedsak fra givere i USA, en bedehusforening i bygden samt andre private givere. Noe kom også fra det offentlige. Innvielsen 12. juni 1949 ble gjort av fylkesprost Alf Wiig. Også prestene i Vardø, Sør-Varanger, Tana, Nesseby, Berlevåg og Båtsfjord deltok i seremonien. Inventar Altertavle Altertavlen kommer fra det gamle bedehuset og viser Jesus i Getsemane. Bildet er malt av E. Wilsgaard. Liturgiske kar Altersølvet ble gitt i gave til det nye kapellet fra «brøders hjælp», en gruppe svenske prester. Dåpsfatet er i tinn og kommer fra det gamle bedehuset, mens dåpsmuggen i tinn er en gave til den nye kirken. Teppe I koråpnigen henger et husflidteppe som ble skaffet av penger gitt i gave fra en menighet i Brooklyn, USA. Kirkeklokke Kirkeklokken kommer opprinnelig fra det gamle bedehuset. Litteratur Hamningberg kapell 70 år 1949-2019, Brosjyre fra kapellet. Alf Henry Rasmussen (1993). «Hamningberg kapell». Våre kirker. Norsk kirkeleksikon. Kirkenær: Vanebo forlag. s. 87. ISBN 82-75-27022-7. Eksterne lenker (no) «Hamningberg kapell». Kulturminnesøk. Riksantikvaren – Direktoratet for kulturminneforvaltning.